
                                   PRIMAR 

Primăria Municipiului Timişoara

SERVICIUL DEZVOLTARE LOCALĂ ŞI                                        Dr.ing. Gheorghe CIUHANDU

INTEGRARE EUROPEANĂ
Nr. SC 2006 –  16164/11.08.2006
REFERAT

privind aprobarea Actului Adiţional nr. 1 la Contractului de Concesiune încheiat între Municipiul Timişoara şi S.C. Pieţe S.A. pentru  Piaţa de Gros Timişoara
Realizarea unei pieţe de gros în Timişoara constituie o măsură prioritară cuprinsă în Conceptul Strategic de Dezvoltare Economică şi Socială a Zonei Timişoara, iar realizarea unor structuri menite să faciliteze dezvoltarea agriculturii constituie un obiectiv strategic, prezent atât în Strategia Naţională de Dezvoltare durabilă, cât şi în cea regională respectiv judeţeană. 

Proiectul a fost iniţiat, de către Primăria Municipiului Timişoara (PMT), în anul 2000 în colaborare cu Kreditanstalt für Wiederaufbau (KfW) la elaborarea Studiului de Fezabilitate şi solicitarea acordării asistenţei financiare pentru construirea şi echiparea Pieţei de Gros şi pentru  reabilitarea Pieţei Iosefin.
În vederea acordării de către Guvernul German a creditului, în data de 03 decembrie 2003, Primăria Municipiului Timişoara şi KfW, au semnat Acordul de Finanţare  din data de 3 decembrie 2003 între Kreditanstalt für Wiederaufbau (KfW)  şi Primăria Municipiului Timişoara (Acceptant) - înregistrat cu nr. SC2003- 21434/2003;

În cadrul Acordului de Finanţare din data de 3 decembrie 2003 înregistrat cu nr. SC2003 - 21434/2003 sunt prevăzute etapele care trebuie parcurse de părţi şi anume: 
PMT va utiliza iniţial contribuţia financiară germană pentru realizarea lucrărilor de construire şi amenajare a Pieţei de Gros; 
Finanţarea germană vine sub formă de credit nerambursabil pentru guvernul român , dar nu şi pentru municipiul Timişoara, care se obligă să ramburseze în termen de 23 de ani valoarea integrală a creditului. Transeferul sumelor rambursabile făcându-se în contul Fondului Germano-Roman.
La finalizarea lucrărilor de construire şi amenajare, Piaţa de Gros va fi concesionată spre administrare la S.C. Pieţe S.A Timişoara, care va plăti o redevenţă egală cu rata de rambursare. 
Condiţiile şi termenele de plată  ale acesteia fiind stipulate în Art. 1 şi Art. 2 din Acordul de Finanţare. 
Ulterior încheierii contractului de concesionare, S.C. Pieţe S.A. Timişoara va încheia contractele de închiriere a spaţiilor interioare, în conformitate cu legislaţia română în vigoare.

Concesionarea Pieţei de Gros către S.C. PIEŢE S.A. şi contractul de concesiune au fost aprobate de către Consiliul Local al Municipiului Timişoara prin Hotărârea nr. 323 din 25 iulie 2006. 
Acordului de Finanţate din 3 decembrie 2003 i-au fost aduse modificări prin Amendamentul nr. 1 înregistrat cu nr. SC2006 – 15359/31.07.2006 ceea ce a făcut absolut obligatorie modificarea Contractului de concesiune dintre PMT şi S.C. PIEŢE S.A.
Astfel, Amendamentul nr. 1 aduce următoarele modificări :

Amendamentul nr. 1 modifică art. 1.4 al Acordului de Finanţare. Prin aceste modificări contribuţia financiară (ce constituie grant pentru România şi credit pentru Municipiul Timişoara), ce urma a fi utilizată pentru finaţarea unor programe la scară naţională pentru promovarea întreprinderilor mici şi mijlocii, va fi în prezent folosită pentru a reabilita Piaţa Iosefin şi a finanţa în proporţie de 50% (pentru fiecare proiect) alte proiecte de infrastructură din Municipiul Timişoara. Acest lucru constituind un real avantaj întrucât oraşului nostru îi revin fondurile mai sus meţionate, fonduri care vor putea fi folosite pentru a finanţa exclusiv proiecte ce prezintă interes pentru Timişoara.

Amendamentul nr. 1 modifică art. 2.1 al Acordului de Finanţare. Astfel se extinde durata concesiunii de la 23 la 30 ani,  reducându-se  ratele de rambursare ceea ce implică şi reducerea dobânzii de la 2% la 1,5%.
Având în vedere aspectele mai sus menţionate, specificul şi importanţa Pieţei de Gros – obiectiv de utilitate publică, precum şi necesitatea punerii în exploatare şi asigurării unei fluenţe în derularea activităţilor viitoare 

Propunem:

Aprobarea Actului Adiţional la Contractul de Concesiune nr. 66/07.08.2006 încheiat între Municipiul Timisoara şi S.C. Piete S.A. pentru Piata de Gros Timisoara, aprobat prin Hotărârea Consiliuli Local nr. 323 din data: 07/25/2006 

Actul Adiţional la Contractul de Concesiune este parte intgrantă a prezentei hotarâri.

